Khawzawlah ALIMCO ten PwD Assessment Camp an neih tur chungchang ah meeting nei,"1253/2024-2025 Khawzawl 22nd July, 2024: Vawiin khan Khawzawl DC Meeting Hall-ah DC Pu K Vanlalhlana kaihhruainain  Artificial Limbs Mfg.Corp. of India (ALIMCO) ten Khawzawl District huap  PwD Assessment Camp an neih tur chungchangah meeting neih a ni. DC Pu K Vanlalthiana chuan  Pu Lalfakzuala, Addl DC chu meeting an koh chhante sawifiah tur a sawmin, Pu Lalfakzuala chuan ADIP Scheme hnuaiah rualbanlo ten leirem an lo rah a, sawrkar atanga hamthatna tam thei ang an lo hmun  theih nan, Artificial Limbs Mfg. Corp of India (ALIMCO) ten Reg-Assessment Camp Khawzawl Dist chhungah July 29 atanga August ni 1 inkarah  an neih tur thu sawiin, he Assessment Camp hi rualbanlote dinhmun hriatchianna hun a nih dawn bakah rualbanlo ten sawrkar atanga hamthatna an dawn tur ang an dawn ngei theihna tur a thil pawimawh tak tur a ni, a ti. Meeting-ah hian July ni 29 atanga August ni 1 inkara Khawzawl District chhungah hamthatna dawng thei ten PwD Assessment ah hian a tam thei ang ber  an inziah luh theihna turte, hamthatna dawng thei ten inziak lut tura document an neih kim theih dan tur bakah Assessment ti tura lo kal tur team te lo buaipui a lo dawnsawn dan turte rel a ni a. Hemi chungchanga mipuite hnena hriattur awm angte chu Deputy Commissioner Office, Khawzawl atanga tihchhuah leh tur a rel a ni. Meeting-ah hian Addl DC Pu Lalfakzuala, Pu Elija L H Sanga,SDC, Vabeimozachhi Chozah SDO (Sadar) leh Concern dept head te bakah Joint VC, District VC leh Dist MUP aiawhte an tel a ni. Attachment Loading attachment...",Dated: 22 nd Jul 24 3:08 PM,https://dipr.mizoram.gov.in/post/khawzawlah-alimco-ten-pwd-assessment-camp-an-neih-tur-chungchang-ah-meeting-nei